Diari Oficial de la Generalitat Valenciana


Sumari del DOGV 5240, del 18-04-2006 (2006/3703)

RESOLUCIÓ de 27 de febrer de 2006, de la Direcció General d'Energia, per la qual s'atorga a Iberdrola Distribución Eléctrica, SAU, la modificació de l'autorització administrativa i s'aprova el projecte d'execució per a l'ampliació de la subestació transformadora de 220/132/66/20/11 kV denominada ST Sagunt, al terme municipal de Sagunt, província de València, en la part corresponent a les instal·lacions elèctriques de distribució. (ATRCCT/2004/4). Expedient 633/06.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3703


Data del document
:   27-02-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sagunt
    * subministrament d'energia elèctrica
    * empresa privada

RESOLUCIÓ de 27 de febrer de 2006, de la Direcció General d'Energia, per la qual s'atorga a Iberdrola Distribución Eléctrica, SAU, la modificació de l'autorització administrativa i s'aprova el projecte d'execució per a l'ampliació de la subestació transformadora de 220/132/66/20/11 kV denominada ST Sagunt, al terme municipal de Sagunt, província de València, en la part corresponent a les instal·lacions elèctriques de distribució. (ATRCCT/2004/4). Expedient 633/06. [2006/X3703]  
Vista la sol·licitud presentada per Iberdrola Distribución Eléctrica, SAU, amb domicili als efectes de notificacions a 28107 Madrid, av. de Burgos, 8-B, en data 29 de juny de 2005 davant del Servici Territorial d'Energia de València, perquè se li concedisca la modificació de l'autorització administrativa i s'aprove el projecte d'execució per a l'ampliació de la subestació transformadora de 220/132/66/20/11 kV denominada ST Sagunt, situada al camí del Mar, s/n, al terme municipal de Sagunt, província de València, en la part corresponent a les instal·lacions elèctriques de distribució.  
Al mencionat escrit, s'adjuntava el projecte d'execució de l'esmentada instal·lació, firmat per l'enginyer industrial Sr. Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, demarcació de València en data 3 de juny de 2005.  
Vist que consta com a antecedent la Resolució, del Servici Territorial d'Energia de València, de 21 de gener de 2005, per la qual s'autoritza l'ampliació de la ST Sagunt i les característiques principals de la qual són la instal·lació d'un transformador 220/132 kV de 150 MVA i modificacions del sistema de 132 kV.  
La mencionada resolució va ser publicada en el Butlletí Oficial de la Província de València de 14 d'abril de 2005.  
Vist l'informe tècnic favorable de 15 de febrer de 2006, emés pel Servici Territorial d'Energia de València.  
Atés que, d'acord amb la documentació que es troba en l'expedient, l'ampliació sol·licitada s'executarà en els mateixos terrenys on es troba emplaçada la subestació actualment instal·lada, denominada ST Sagunt.  
Atés que d'acord amb l'article 38 del Reial Decret 1.955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb el projecte presentat, la finalitat de l'ampliació sol·licitada és atendre amb garanties de seguretat i regularitat l'augment de demanda en la zona nord de la província de València, i cobrir d'esta manera les necessitats actualment existents, tant domèstiques com industrials.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer. Atorgar a Iberdrola Distribución Eléctrica, SAU, la modificació de l'autorització administrativa per a la construcció de les instal·lacions elèctriques relatives a l'ampliació de la subestació transformadora de 220/132/60/20/11 kV denominada ST Sagunt, en la part corresponent a les instal·lacions elèctriques de distribució, ubicada al camí del Mar, s/n, al terme municipal de Sagunt i les característiques principals de la qual són:  
Parc de 132 kV.  
Transformador de 220/132 kV i potència de 225 MVA.  
Canvi de posició de l'actual línia Museros a la contigua que es troba lliure, i passa esta a ser la posició per a la connexió amb l'autotransformador AT-2 132/220 kV.  
Estes posicions estan equipades amb els elements de maniobra, mesura i protecció.  
En conseqüència, i després d'esta modificació, la instal·lació del parc de 132 kV quedarà constituïda per:  
Un sistema d'interruptor i mig amb deu posicions: dos d'autotransformador, quatre de transformador i quatre de línia, denominades Museros, Rambleta, Oaisa-Port de Sagunt; i Seo-Sivesa-Asland.  
Pressupost total conjunt: 2.407.477,37 euros.  
Segon. Aprovar el projecte d'execució per a l'ampliació de la subestació citada en el punt primer de la present resolució, i habilitar el titular d'esta a la construcció de la instal·lació projectada.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació que s'ha d'executar complirà amb els reglaments aplicables a este tipus d'instal·lacions, i en particular amb el que estableix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fora necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que estableix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de febrer de 2006.. El director general d'Energia: Antonio Cejalvo Lapeña.